open-index/open-wikipedia-markdown huggingface dataset:
ՀԴԲ-ի կողմից 10 ամենահետախուզվող փախստականների ցանկ

**ՀԴԲ-ի կողմից 10 ամենահետախուզվող փախստականների** ցանկը  10 հոգուց կազմված փախստական անձանց ցուցակ է, որը կազմվել  ՀԴԲ-ի կողմից  1949 թվականին՝ որպես ոչ պաշտոնական ցուցակ։ 1950 թվականի մարտի 14-ին այն ՀԴԲ-ի կողմից պաշտոնապես ճանաչվել է։

## Նկարագրություն
Ցուցակից հեռացման չափանիշներն են՝
* ձերբակալում;
* մահ;
* մեղադրանքի հանում;
* ՀԴԲ- ի կողմից նոր գրության փոխարինում;
* ՀԴԲ-ի որոշումն այն մասին, որ ցուցակի տվյալ անձն այլևս «հասարակության համար հատուկ վտանգավոր» չէ։

## 2020 թվականի փետրվարի  ցուցակ
Ցուցակում առկա հանցագործներին բռնելու օգնության համար առաջարկվում է դրամական պարգևատրում։ Ցուցակի որոնվողների համար նվազագույն պարգևատորումը կազմում է  100 հազար ԱՄՆ դոլար, Ջեյսոն Դերեքի համար՝ 200 հազար ԱՄՆ դոլար, թմրանյութի տեր Ռաֆայել Կարո Կինտերոյի համար՝ 20 մլն ԱՄՆ դոլար։

## Ծանոթագրություններ

## Արտաքին հղումներ
* FBI Top Ten Most Wanted Fugitives — Десять наиболее разыскиваемых ФБР беглецов
* America’s Most Wanted
* America’s Most Wanted

Կատեգորիա:Հանցագործների ցանկեր
Կատեգորիա:Հանցագործությունն ԱՄՆ-ում
Կատեգորիա:Ցանկեր:ԱՄՆ
Մալքոլմ Թյորնբուլ

**Մալքոլմ Թյորնբուլ** (, ), ավստրալիացի քաղաքական գործիչ, եղել է Ավստրալիայի վարչապետ 2015 թվականի սեպտեմբերի 15-ից մինչև 2018 թվականի օգոստոսի 24-ը։ 2008-2009 թվականներին և 2015-2018 թվականներին զբաղեցրել է Ավստրալիայի Լիբերալ կուսակցության առաջնորդի պաշտոնը և եղել է խորհրդարանում ընդդիմության ղեկավար (2008-2009)։

## Կենսագրություն
Ծնվել է Ավստրալիայի խոշորագույն Սիդնեյ քաղաքում, 1954 թվականի հոկտեմբերի 24-ին։ Կրթություն է ստացել Ավստրալիայում և Մեծ Բրիտանիայում։

2004 թվականից Ավստրալիայի խորհրդարանի անդամ է, ընտրվել է Վենտվորս շրջանից (Նոր Հարավային Ուելս)։ 2007 թվականի հունվար-դեկտեմբեր ամիսներին եղել է բնապահպանության նախարար՝ 2013 թվականի սեպտեմբերի 18-ից՝ կապի նախարար։

2010 թվականի ընտրություններում նորից վերընտրվել է խորհրդարանում։ 2015 թվականի սեպտեմբերի 14-ի ներկուսակցական ընտրություններում առաջ է անցել Թոնի Էբոթի կառավարության գործող ղեկավարից և նորից գլխավորել Լիբերալ կուսակցության ղեկավարի պաշտոնը։ Հաջորդ օրը՝ սեպտեբերի 15-ին նշանակվել է վարչապետ։

Մալքոլմ Թյորնբուլը խոստացել է, որ ԼԳԲՏ ամուսնությունների հետ կապված հանրաքվե կանցկացնի մինչև 2016 թվականի վերջ, եթե նրա կոալիցիան պահպանի խորհրդարանական մեծամասնությունն ընտրություններից հետո (ընտրությունները տեղի են ունեցել 2016 թվականի հուլիսի 2-ին)։

2018 թվականին Ավստալիայի ներքին գործերի նախկին նախարար Փիթեր Դաթոնը անվստահություն է հայտնել Թյորնբուլի նախագահությանը կուսակցությունում և առաջադրել իր թեկնածուությունը։ Նույն թվականի օգոստոսի 24-ին տեղի է ունեցած ընտրություններին հաղթող է ճանաչվել արտաքին գործերի նախարար Ջուլի Բիշոփը։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Ավստրալիայի վարչապետներ
Կատեգորիա:Պետության գործող ղեկավարներ
Կատեգորիա:Ավստրալիայի քաղաքական գործիչներ
Կատեգորիա:Ավստրալիացի լրագրողներ
Կատեգորիա:Օքսֆորդի համալսարանի շրջանավարտներ
Կատեգորիա:Կուսակցությունների առաջնորդներ
Roses (երգ, Saint Jhn)

«**Roses**», ամերիկացի ռեփեր Saint Jhn-ի երգը, որը սկզբնապես թողարկվել է 2016 թվականի հուլիսին և ավելի ուշ ներառվել նրա 2018 թվականի *Collection One* ալբոմում։ Ապա ղազախ պրոդյուսեր Imanbek-ը ստեղծել է երգի ռեմիքսը և այն թողարկել որպես սինգլ 2019 թվականի սեպտեմբերի 13-ին։ Ռեմիքսը երգին օգնել է ստանալ միջազգային ճանաչում։

## Ստեղծում
19-ամյա ղազախ երաժիշտ և պրոդյուսեր Իմանբեկ Զեյկենովը ստեղծել է երգի ռեմիքսն ու այն թողարկել որպես սինգլ 2019 թվականին ռուսական Effective Records լեյբլում առանց Saint Jhn-ի մասնակցությամբ։ Զեյկենովը փորձել է կապ հաստատել Saint Jhn-ի հետ Instagram-ում, սակայն պատասխան չի ստացել։

## Առևտրային հաջողություն
Imanbek-ի ռեմիքսի թողարկումից հետո «Roses»-ը շարունակել է հաջողությունները աշխարհի բազմաթիվ երկրներում՝ հասնելով առաջին տեղին Ավստրալիայում, Կանադայում և Իռլանդիայում և երկու շաբաթ մնալով UK Singles Chart առաջին հորիզոնականում։ Երգը հայտնվել է 55-րդ հորիզոնականում ամերիկյան Billboard Hot 100 հիմնական բազմաժանր հիթ-շքերթում, որտեղ արդյունքում բարձրացել է մինչև չորրորդ հորիզոնական։ 2020 թվականի գարնանը և ամռանը սինգլը 11 շաբաթ գլխավորել է Hot Dance/Electronic Songs պարային հիթ-շքերթը։

## Հիթ-շքերթ
### Բնօրինակ և համակցված տարբերակ

### Ամսական հիթ-շքերթներ

### Imanbek-ի ռեմիքս

## Հավաստագրումներ

## Ծանոթագրություններ

Կատեգորիա:2019 երգեր
Կատեգորիա:2019 սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Յուրի Ռաբինովիչ

**Յուրի Ռաբինովիչ** (, ), կինեմատոգրաֆի խորհրդային գործիչ, հնչյունային օպերատոր և մանկավարժ։

## Կենսագրություն
Ծնվել է 1932 թվականի հունվարի 25-ին, Վիլնյուսում։

1955 թվականին ավարտել է Լենիգրադի կինոինժեներների ինստիտուտի էլեկտրատեխնիկական ֆակուլտետը։

1956 թվականից աշխատել է «Մոսֆիլմ» կինոստուդիայում, որպես հնչյունային օպերատոր։

Աշխատել է շատ հայտնի ռեժիսորների` Էլդար Ռյազանովի, Ռոլան Բիկովի, Ալեքսանդր Միտտայի, Մարկ Զախարովի և ուրիշների հետ։

Դասավանդել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտում։

## Ֆիլմագրություն

* 1959 թվական` Արվեստի գործը
* 1960 թվական` Ամպերը Բորսկի վրա
* 1962 թվական` Յոթ դայակները  
* 1965 թվական` Զանգում են, բացեք դուռը (Ս. Լիտվինովի հետ)
* 1966 թվական` Այբոլիտ-66
* 1969 թվական` Չայկովսկի (Վ. Շմելկինի հետ) 
* 1970 թվական` Պատերազմի վերջին խաղաղ օրը
* 1971 թվական` Հեռագիր
* 1972 թվական` Կայարանապետը (Վասիլի Բախմացկու հետ)
* 1972 թվական` Կրակի գողացումը (Ռ. Բերզայի հետ) 
* 1974 թվական` Ավտոմեքենան, ջութակը և Կլյակսա շունը 
* 1975 թվական` Ճակատագրի հեգնանք, կամ բաղնիքդ անուշ
* 1977 թվական` Ծառայողական սիրավեպ (Վ. Շչեդրինի հետ)
* 1977 թվական` Գողգոթա
* 1978 թվական` Անանուն աստղը
* 1978 թվական` Սովորական հրաշքը
* 1979 թվական` Ավտոտնակը
* 1979 թվական` Հենց այդ Մյունխաուզենը
* 1980 թվական` Նշանակումը
* 1980 թվական` Կինոթատրոն, կինոթատրոն, կինոթատրոն, մենք խենթանում ենք քեզ համար 
* 1980 թվական` Անջատումը
* 1981 թվական` Մեծն սամոյեդը
* 1981 թվական` Արձակուրդ` իր հաշվին
* 1982 թվական` Թափառումների հեքիաթը
* 1983 թվական` Մերի Փոպինս, ցտեսություն
* 1984 թվական` Սիրո բնորոշումը 
* 1986 թվական` Չիչերին 
* 1988 թվական` Քայլը` Ս. Հորիգուտի հետ միասին 
* 1990 թվական` Հյուսիսափայլի տակ (Ց. Հոնդաեի հետ) 
* 1990 թվական` Ստալինի թաղումը
* 1991 թվական` Ավետյաց երկինք (Ս. Լիտվինովի հետ)

## Մրցանակներ
* 1991 թվական` «Հնչյունային օպերատորի լավագույն աշխատանքի համար» մրցանակ, Ճապոնական կինոյի մրցանակի հանձնման 14-րդ արարողություն, «Հյուսիսափայլի տակ» ֆիլմի համար (1990 թվական)։     
* 1992 թվական` «Նիկա» մրցանակի դափնեկիր «Հնչյունային օպերատորի լավագույն աշխատանք» անվանակարգում, «Ավետյաց երկինք» ֆիլմի համար (1991 թվական)։

## Ծանոթագրություններ

Կատեգորիա:Խորհրդային մանկավարժներ
Կատեգորիա:ՎԳԻԿ-ի շրջանավարտներ
«Բոինգ» 767-ի վթարը Անահահակի մոտակայքում

**«Բոինգ» 767-ի վթարը Անահահակի մոտակայքում»**  ավիավթար, որը տեղի է ունեցել 2019 թվականի փետրվարի 23-ին Անահուակա քաղաքում (Տեխաս)։ Աղետը տեղի է ունեցել տեղական ժամանակով 12:45-ին (18:45 UTC): Վթարի ենթարկված Atlas Air Boeing 767-375ER (BCF) բեռնատար ինքնաթիռը իրականացնում էր չվերթ Մայամիյից դեպի Հյուսթոն։

Ինքնաթիռում գտնվում էին անձնակազմի երկու անդամները և մեկ ուղևոր։

## Ինքնաթիռ
Boeing 767-375ER (BCF) GE CF6-80 տուրբոֆան շարժիչներով ինքնաթիռը առաջին չվերթը իրականացրել է 1992 թվականի ապրիլի 21-ին։ Ինքնաթիռը ամրագրվել է Կանադական ավիաուղիների համար, բայց սկսել է սպասարկել China Southern Airlines-ի հետ GPA լիզինգային ընկերության միջոցով։ 1997 թվականին ինքնաթիռը տեղափոխվեց LATAM Airlines Group-ին, և գործեց մինչև 2016 թվականը ներառյալ։ 2017 թվականի ապրիլին ինքնաթիռը գնվեց Atlas Air-ի կողմից, այնուհետև ինքնաթիռը սկսեցին օգտագործել Amazon Air-ի ծանրոցները տեղափոխելու համար։ 2018 թվականի օգոստոսին ինքնաթիռը անվանվեց CustomAir Obsession: Մինչ աղետի տեղի ունենալը ինքնաթիռը իրականացրել է ավելի քան 23 316 չվերթ։

## Անձնակազմը
Օդանավում եղել է երեք մարդ։ Անձնակազմը հետևյալն էր՝

 – Օդանավի հրամանատարը 60-ամյա Ռիկի Բլաքելին էր,

 – Օդաչուն ՝ 44-ամյա Կոնրադ Ժյուլ Ասուկա–ն էր,

Օդանավում նաև գտնվել է Mesa Airlines ավիաընկերությանը պատկանող, 36-ամյա Շոն Արչուլետան, ով տուն էր վերադառնում։

Ինքնաթիռում գտնվող բոլոր մարդիկ աղետի հետևանքով մահացել են։

## Ավիավթար
Ըստ ԶԼՄ-ների տեղեկությունների, վկաները նշել են, որ ինքնաթիռի ընկնելուց առաջ կայծակի ձայն են լսել։

## Հետաքննություն
Տրանսպորտի անվտանգության ազգային խորհուրդը (NTSB) հետաքննում է աղետը ՝ FAA- ի և ՀԴԲ-ի աջակցությամբ։ Թռիչքների ձայնագրողների որոնումը հանձնարարվել է Տեխասի հանրային անվտանգության դեպարտամենտի զանազան խմբերի։ Օգնության են հասել նաև Հյուսթոնի և Բայթաունի ոստիկանության բաժինների զանազան ներկայացուցիչներ։
2019 թվական-ի նոյեմբերի դրությամբ պատահարի պատճառը մնացել էր անհայտ։ Աղետի պահին փոթորկային բջիջներ էին նկատվում նրա տարածքի մերձակայքում, բայց նման պայմանները համարվում են սովորական Հյուսթոնի միջմայրցամաքային օդանավակայանի համար։

Ընկնելուց մի քանի վայրկյան առաջ ինքնաթիռը կտրուկ սուզվել է Չեմբերսի շրջանի բանտի վերահսկողության տեսախցիկների վրա։ Ձայնագրիչների ձայնագրությունը լսելուց հետո NTSB- ն հայտարարեց, որ «անձնակազմի բանակցությունները, նշելով վերահսկողության կորուստը, սկսվել են ձայնագրության ավարտից մոտավորապես 18 վայրկյան առաջ»։ Նույն թվականի մարտի 2-ին NTSB- ն հաղորդել է, որ «ի պատասխան ղեկի սյունի թեքման, սուզվելու գագաթը առաջիկա 18 վայրկյանների ընթացքում հասել է 49 աստիճանի»։

## Դատական հայցեր
2019 թվականի մայիսի 20-ին Շոն Արչուլետայի հարազատները դաշնային դատական հայց են ներկայացրել Amazon- ի և Atlas Air- ի դեմ ՝ նրանց մեղադրելով ոչ անվտանգ ինքնաթիռների գործողության մեջ։ Օդաչու Կոնրադ Ասուկայի ընտանիքը նույնպես դատի է տվել այդ ընկերություններին ՝ նրանց մեղադրելով հանցավոր անփութության մեջ ՝ հանգեցնելով մահվան։

## Ծանոթագրություններ

## Արտաքին հղումներ
* Информация о рейсе на сайте Flightradar24
* Информация о рейсе на сайте Aviation Safety Network

Կատեգորիա:Ավիավթարներ
Յակով Հարոն

**Յակով Հարոն** (, ), կինեմատոգրաֆի խորհրդային գործիչ, հնչյունային օպերատոր և գրող։ ՌԽՖՍՀ մշակույթի վաստակավոր աշխատակից (1969 թվական)։ 
 
## Կենսագրություն
1920-ական թվականներին մոր հետ ապրել է Բեռլինում, աշխատել է խորհրդային առևտրական ներկայացուցչությունում որպես մեքենավար։ Այնտեղ ավարտել է  Բեռլինի կոնսերվատորիայի երեք կուրսը և գիմնազիան։

1932 թվականից ապրել է Մոսկվայում։ Աշխատել է «Մոսֆիլմ» կինոստուդիայում։

1937 թվականի ամռանը ձերբակալվել է և 10 տարի անցկացրել է ճամբարում։ Ազատվելուց հետո, 1947 թվականին սկսել է աշխատել Սվերդլովյան կինոընկերությունում։

1948 թվականին նորից ձերբակալվել է և տարագրություն է ուղարկվել Աբական, որտեղ աշխատել է որպես հաշվետար, դասավանել է դպրոցում, վարել է ավտոտրակտորային խմբակ և նույնիսկ նախաձեռնություններում ներկայացումներ է բեմադրել։ Ռեաբիլիտացվել է 1954 թվականին։

Ճամբարի տարիներին Ամուրի մարզի Սվոդոբնի քաղաքում ծանոթացել է Յուրի Վեյներտի հետ, ում հետ համահեղինակությամբ սկսել է հայտնի «Գիյոմ դյու Վենտրեի չար երգերը» բանաստեղծությունների շարքը։ Շարքն ավարտվել է Հարոնի ազատվելուց հետո։

Հետագայում դասավանդել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտում, Հեռուստատեսության 4-րդ ծրագրում ձայնի մասին վարել է զրույցներ։

1964-1969 թվականներին Սցենարիստների և ռեժիսորների բարձրագույն դասընթացներում վարել է «Երաժշտա-ձայնային ֆիլմի ձևակերպումը» դասախոսությունների շարքը։

Մահացել է 1972 թվականի մարտի 6-ին, Մոսկվայում։ Թաղված է Նովոյե Դոնսկոյե գերեզմանատանը։

### Ընտանիք
* Առաջին կինը Եվգենիյա Լասկինան է, խմբագիր (հետագայում եղել է բանաստեղծ Կոնստանտին Սիմոնովի երկրորդ կինը), սցենարիստ Բորիս Լասկինի ազգականը։
* Երկրորդ կինը Ստելլա Կորիտնայան է (1924-1969 թվական), Իզաբելա Բելայա-Յակիրի (1900-1986 թվական) դուստրը, հրամանատար Ի. Յակիրի քրոջ դուստրը։
* Որդին Յուրին է (ծն. 1958 թվական)
* Թոռը՝ Յակով

## Ֆիլմագրություն
* 1936 թվական՝ Հաղթողների սերունդը
* 1936 թվական՝ Մենք Կրոնշտադտայից ենք
* 1960 թվական՝ Բոցավառ տարիների պատմվածքը 
* 1963 թվական՝ Ամենադանդաղ գնացքը
* 1966 թվական՝ Ցերեկային աստղեր
* 1970 թվական՝ Ծովային բնավորություն

## Մրցանակներ
* ՌՍՖՍՀ մշակույթի վաստակավոր աշխատակից (1969 թվական)։ 
* Ժողովրդական տնտեսության ձեռքբերումների ցուցահանդեսի ոսկե մեդալ՝ հնչյունավորման քառալիք համակարգի հայտնագործման համար։

## Մատենագրություն
Харон Я. Е. Злые песни Гийома дю Вентре : Прозаический комментарий к поэтической биографии. — М. : Книга, 1989. — 240 с. : портр.

## Ծանոթագրություններ

Կատեգորիա:Խորհրդային բանաստեղծներ
Կատեգորիա:Խորհրդային գրողներ
Կատեգորիա:Բանաստեղծներ այբբենական կարգով
Կատեգորիա:Խորհրդային մանկավարժներ
Կատեգորիա:Նոր Դոնսկի գերեզմանատանը թաղվածներ
Ալ-Ուբեյդ

**Ալ-Ուբեյդ.** քաղաք Սուդանում, Հյուսիսային Կորդոֆան նահանգի վարչական կենտրոն։

## Աշխարհագրություն
Ալ-Ուբեյդը գտնվում երկրի մայրաքաղաք Խարտումից 370 կմ հարավ-արևմուտք՝ ծովի մակարդակից 609 մ բարձրության վրա։

## Բնակչություն
Քաղաքի բնակչությունը 2013 թվականի գնահատականներով կազմում է 418.280 մարդ։ Բնակչության մեծ մասը մուսուլման է, կա նաև քրիստոնեական մեծամասնություն։ 
Քաղաքի բնակչությամ դինամիկան ըստ տարիների 

## Տնտեսություն և տրանսպորտ
Վերջնական երկաթուղային կայարան։Մայրուղիների և քարավան ճանապարհների հանգույց։ Անասնաբուծական տարածքի կենտրոն։ Օճառի գործարան,  արաբական մաստակի առևտուր։ Քաղաքն ունի միջազգային օդանավակայան և նավթավերամշակման գործարան։

## Կլիմա

## Ծանոթագրություններ

## Գրականություն
.Густерин П. В. Города Арабского Востока. — М.: Восток—Запад, 2007. — 352 с. — (Энциклопедический справочник). — 2000 экз. — ISBN 978-5-478-00729-4

.Эль-Обеид // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.

Կատեգորիա:Աֆրիկայի բնակավայրեր
Կատեգորիա:Սուդանի քաղաքներ
Ռայան Օ’Նիլ

**Ռայան Օ’Նիլ** (, ), ամերիկացի դերասան։ Նկարահանվել է 54 ֆիլմերում, բայց նրան համաշխարհային ճանաչում է բերել  «Սիրո պատմություն» ֆիլմը (1970 թվական)։ Առավել նշանակալիցը Սթենլի Կուբրիկի համանուն ֆիլմում Բարրի Լինդոնի դերն է։

## Կենսագրություն
Ռայանի մայրը 1930-ական թվականներին հայտնի դերասանուհի է եղել։ Պապիկը իռլանդացի էր, իսկ տատիկը՝ հրեա։ Այդ պատճառով Ռայանի մանկությունն անցել է հատուկ միջավայրում, նա ստիպված էր ապրել տարբեր երկրներում։ Այսպիսով, ապագա դերասանի մանկության մի մասը անցնում է Գերմանիայում։

Իր երտասարդ տարիները դերասանն անցկացրել է ճանապարհորդելով։ Փրկարար է աշխատել, զբաղվել է բռնցքամարտով։ 1956 և1957 թվականներին նույնիսկ նվաճել է Լոս Անջելեսի չեմպիոնի տիտղոսը։ 1950-ական թվականների վերջում  նկարահանվել է սերիալներում՝ որպես կրկնօրինակող, այնուհետև նկարահանվել է աննշան դերերում, մինչև ստացել է ավելի նշանակալի դեր «Կայսրություն» սերիալում (1962-1963 թվականներ)։

Դերասանի առաջին կինը եղել է դերասանուհի Ջոաննա Մուրը։ Նրանց ամուսնությունը տևել է ընդամենը 4 տարի (1963-1967 թվականներ)։ 1963 թվականին ծնվել է նրանց դուստրը՝ Տատում Օ’Նիլը, որը այժմ հայտնի դերասանուհի է։ Մեկ տարի անց 1964 թվականին ծնվել է Տատումի եղբայրը՝ Գրիֆֆինը։ 1967 թվականին Ռայան Օ’Նիլն ու Ջոաննա Կուկ Մուրը ամուսնալուծվում են։ Անմիջապես ամուսնալուծությունից հետո, նույն տարում Ռայանն ամուսնանում է դերասանուհի Լի Տեյլոր- Յանգի հետ։ Այս ամուսնությունում նա ունեցել է որդի՝ Պատրիկ, իսկ ավելի ուշ՝ մեկ այլ որդի՝ Ռեդմոնդ, դերասանուհի Ֆարահ Ֆասետի հետ արտամուսնական կապից։ Դերասանուհի Լի Թեյլոր-Յանգի հետ ամուսնությունը տևել է 6 տարի՝ 1967- ից մինչև 1973 թվականները։ Այս ամուսնությունից հետո Ռայան Օ'Նիլը բազմաթիվ սիրավեպեր է ունեցել։
alt=original file|ձախից|մինի|197x197փքս|Տատում Օ՚նիլ
1964-1969 թվականներին նկարահանվել է «Պեյտոն-Պլեյս» հեռուստասերիալում, իսկ «Սիրո պատմություն» մելոդրաման 1970 թվականին Օ’ նիլին մեծ ճանաչում է բերում, նույնիսկ ներկայացվում է Օսկարի մրցանակի անվանակարգում։ Ամենից լավ դերասանին հաջողվել են դերերը կատակերգություններում՝ «Ինչո՞ւմն է խնդիրը, բժիշկ», «Գող, ով եկել է ճաշի»,« Երազների վաճառականներ», «Գլխավոր իրադարձություն»(1979 թվական), «Կանաչ սառույց» (1981 թվական), «Գործընկերներ» (1982 թվական), «Թղթե լուսին» (1973 թնական)։ Այս ֆիլմում Օ՚նիլը խաղացել է իր տասնամյա դստեր՝ Տատումի հետ։

Միևնույն ժամանակ դերասանը խաղացել է զանազան  դերեր, նկարահանվել Մեծ Բրիտանիայում «Բարի Լինդոն» պատմական դրամայում (1975 թվական) և  «Կամուրջը շատ հեռու է» ռազմական ֆիլմում (1977 թվական), վերադառնալով ԱՄՆ՝ խաղում է «Վարորդ» ֆիլմում (1978 թվական)։ 1980-1990 թվականներին Օ՚նիլը հազվադեպ է հայտնվում  էկրաններին՝ «Անհամատեղնելի հակասություններ» (1984 թվական),«Ուժեղ տղաները չեն պարում» թրիլլերում (1987 թվական ), «Շանսեր կան» ռոմանտիկ կատակերգությունում (1989 թվական), «Հավատարմություն» (1996 թվական) կրիմինալ կատակերգությունում։

2012 թվականի ապրիլին Օ’Նիլը հայտնեց, որ իրեն ախտորոշել են շագանակագեղձի քաղցկեղ։

## Ֆիլմադարան

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացիներ իռլանդական սերմամբ
Կատեգորիա:Օսկարակիրներ
Մարիո Շելբա

**Մարիո Շելբա** (, ), իտալացի քաղաքական  և պետական գործիչ, Իտալիայի Հանրապետության 47-րդ վարչապետը 1954 թվականի փետրվարի 10-ից մինչև 1955 թվականի հուլիսի 2-ը։

## Կենսագրություն
Իրավագիտությունն ուսանել է Հռոմ քաղաքում, իսկ 1921 թվականին իրավաբանական դպրոցն ավարտելուց հետո աչքի է ընկել Իտալիայի ժողովրդական կուսակցությունում (Partito Popolare Italiano): Այս քաղաքական կուսակցությունն արգելվելուց հետո Մարիո Շելբան սկսել է մայրաքաղաքում փաստաբանական գործունեություն վարել։

Երկրորդ համաշխարհային պատերազմի բռնկումից հետո հանդես է եկել Ժողովրդական կուսակցության վերականգնման օգտին, և շուտով կուսակցությունը հանդես է եկել նոր անվան տակ որպես՝ Քրիստոնեա-դեմոկրատական կուսակցություն, և Մարիոն դարձել է կուսակցության քաղաքական հարցերի և լրատվամիջոցների հետ հարաբերությունների հարցերի համար պատասխանատու անդամը։

1945 թվականին ընտրվել է Ազգային խորհրդում։ Նույն թվականին նշանակվել է Ներքին գործերի նախարար։

1954 թվականին փետրվարին ընտրվել է որպես Իտալիայի վաչապետ, որում ընդգրկված էին քրիստոնյա դեմոկրատներ, լիբերալներ և սոցիալ-դեմոկրատներ։ Նրա ստեղծած կառավարությունը կառավարել է մեկուկես տարի։

1960 թվականի հուլիսից մինչև 1962-ի փետրվարը դարձյալ հանրապետության ՆԳ նախարարի պաշտոնակատարն է եղել։

1969-1971 թվականներին եղել է Եվրախորհրդարանի նախագահը։

Մահացել է 1991 թվականի նոյեմբերի 29-ին Հռոմում։ Նրա հուղարկավորությանը մասնակցում էին գրեթե բոլոր Քրիստոնեա-դեմոկրատական կուսակցության բարձր ղեկավարությունը։

## Ծանոթագրություններ

Կատեգորիա:Իտալիայի վարչապետներ
Կատեգորիա:Իտալիայի քաղաքական գործիչներ
Կատեգորիա:Հռոմի Սապիենզա համալսարանի շրջանավարտներ
Կատեգորիա:Իտալացի հակակոմունիստներ
Կատեգորիա:Իտալիայի պետական գործիչներ
Կատեգորիա:Իտալացի փաստաբաններ
Կատեգորիա:Երկարակյացներ
Լուիջի Ֆակտա

**Լուիջի Ֆակտա** (, ), իտալացի քաղաքական և պետական գործիչ, եղել է Իտալիայի թագավորության վարչապետը 1922 թվականի փետրվարի 26-ից մինչև 1922 թվականի հոկտեմբերի 31-ը։ Նա Իտալիայի Նախարարների խորհրդի վերջին նախագահն էր մինչև ֆաշիստների կողմից պետական իշխանության բռնազավթումը Բենիտո Մուսոլինիի ղեկավարությամբ։

Լուիջի Ֆակտան 1892 թվականին ընտրվել է որպես պատգամավոր և  այդ պատգամավորական աթոռը նա զբաղեցրել է երեսուն տարի։ 1910-1914 թվականներին և 1919-1920 թվականներին եղել է Իտալիայի թագավորության ֆինանսների նախարարը։

Առաջին համաշխարհային պատերազմի բռնկումով Լուիջի Ֆակտան ակտիվորեն պայքարում էր Իտալիայի չեզոքության համար, բայց թագավորությունը պատերազմ մտնելուց հետո, Լուիջին փոխել է իր կարծիքը։ Լուիջիի որդին սպանվել է մարտերի ժամանակ, և Ֆակտան հպարտցել է, որ իր որդին զոհաբերել է իր կյանքը հանուն իր երկրի։

1922 թվականի փետրվարին Ֆակտանլ նշանակվել է վարչապետ։ Այդ ժամանակ Իտալիան ցնցված էր Բենիտո Մուսոլինիի ղեկավարած ֆաշիստների նախաձեռնած անկարգությամբ։ Հռոմի վրա հարձակման ժամանակ Վիկտոր Էմանուիլ III-ը հրաժարվել է աջակցել Լուիջի Ֆակտին, չնայած իտալական բանակը պատրաստ էր ջախջախել ֆաշիստներին։

Ֆակտան բացահայտ կերպով հանդես չի եկել Մուսոլինիի դեմ և այդ պատճառով 1924 թվականին դարձել է սենատոր։

Լուիջի Ֆակտան մահացել է 1930 թվականի հոկտեմբերի 31-ին իր հայրենի քաղաք՝ Պիներոլոյում։

## Ծանոթագրություններ

Կատեգորիա:Իտալիայի վարչապետներ
Կատեգորիա:Իտալիայի քաղաքական գործիչներ
Կատեգորիա:Իտալացի լրագրողներ
Կատեգորիա:Իտալիայի արդարադատության նախարարներ
Կատեգորիա:Իտալիայի պետական գործիչներ
Անտառային կոբրա

**Անտառային կոբրա** ընտանիքի թունավոր օձերի մի տեսակ (Elapidae), գլխավորում է գերբնական ապրելակերպը Հասարակածային Աֆրիկայի անտառներում։

Նրանք ունեն համամասնորեն ավելի մեծ աչքեր, քան իրական կոբրաները։ Ունեն նաև ավելի փոքր ոսկորներ։

## Դասակարգում

Սեռը ներառում է 2 տեսակ։

Կատեգորիա:Ասպս
Կատեգորիա:Կոբրա
Կատեգորիա:Աֆրիկայի սողուններ
Մասինա

**Մասինա**, ինքնավար քաղաք Կոնգոյի Դեմոկրատական Հանրապետության մայրաքաղաք Կինշասայի Տշանգու շրջանում։

Այն սահմանակից է հյուսիսում գտնվող Մալբոյին և հարավում գտնվող Բուլվար Լումբումբային։

Տարածքը հայտնի է «Chine Populaire» մականունով («Ժողովրդական Չինաստան») մականունով։

## Աշխարհագրական դիրք
Մասինան, Նդջիլիի և Կիմբանսեկեի համայնքների հետ միասին, պատկանում է Տշանգոյի շրջանին՝ Կենտրոնական Կինշասայից 20 կմ արևելք։ Այն համարվում է աշխարհի ամենախոնավ ինքնավար քաղաքներից մեկը։ Այստեղ, մեծամասամբ, խոնավությունը ապահովում է Փուլ Մալեբո լիճը։ Քաղաքային տարածքը, որը ձգվում է Բուլվարդ Լամումբաի երկայնքով, հասնում է բնակչության այնպիսի խտությունների, որոնք համեմատելի են Կինշասայի կենտրոնում գտնվող այլ համայնքների քաղաքների բնակչությունների խտությունների հետ (մոտ 50,000 բնակիչ մեկ կմ²)։

## Ծանոթագրություններ

## Արտաքին հղումներ
*City Map of Kinshasa (2001)
*Map of Léopoldville  (1954)

Կատեգորիա:Բնօրինակում անաղբյուր հոդվածներ
Կատեգորիա:Կոնգոյի Դեմոկրատական Հանրապետության քաղաքներ
Ողջույն

thumb|Ողջույն գլխի շարժումով
thumb|Զինվորական ողջույն
thumb|Ձեռքսեղմում

**Ողջույն**, ժեստ, բառ, արտահայտություն, գրավոր հաղորդագրություն (և դրանց համադրություն) կամ անձի (մարդկանց խմբի) և մեկ այլ անձի (մի խումբ մարդկանց) հետ կապ հաստատելու միջոց։

Ողջույնի խոսքը ցույց է տալիս վերաբերմունքն այն անձի նկատմամբ, ում ողջունում են։ Ողջույնները կախված են մշակույթից, ժամանակից և նորաձևությունից։

Ռուսերենում կա ողջույնի առնվազն հինգ ձև, որոնք կարող են չհամընկնել և չեն համընկնում այլ լեզուներով ողջույնի ձևերի հետ։

## Ժեստային
* Ձեռքսեղմում
* Գրկախառնություն
* Ծնկածալ ողջույն
* Զինվորական ողջույն
* Հռոմեական ողջույն
* Նացիստական ողջույն
* Զոգիստական ողջույն
* Համբույր ճակատին

## Բառային
* Բարև
* Ողջույն
* Ավե
* Աս-սալյամու ալեյքում
* Ալոհա
* Մաբուհայ
* Շալոմ

## Բառակապակցություն
# Առողջություն եմ մաղթում՝ զինվորական ողջույն
# Բարի առավոտ՝ առավոտյան ողջույն
# Բարի օր՝ օրվա ողջույն
# Բարի երեկո՝ երեկոյան ողջույն

## Տես նաև
* Վուլկանյան ողջույն
* Թխի գա

## Ծանոթագրություններ

## Արտաքին հղումներ
* Сайт «Лингвомания» 
* կայքէջ blog NEWS

Կատեգորիա:Լեզու
Կատեգորիա:Կապ
Կատեգորիա:Հասարակություն
Կատեգորիա:Մշակույթ
Կատեգորիա:Շփում
Կատեգորիա:Ողջույն
Արաուկիտա

**Արաուկիտա** (), քաղաք և մունիցիպալիտետ հյուսիսարևելյան Կոլումբիայում ՝ Արաուկա դեպարտամենտում։

## Պատմություն
Բնակավայրը, որից հետո քաղաքը մեծացել է, հիմնադրվել է 1675 թվականին։ Արաուկիտայի քաղաքապետարանը որպես առանձին վարչական միավոր ստեղծվել է 1943 թվականին։

## Աշխարհագրական դիրք
Քաղաքը գտնվում է դեպարտամենտի հյուսիսարևմտյան մասում, Վենեսուելայի հետ սահմանին մոտ, Արաուկա գետի աջ ափին, դեպարտամենտի վարչական կենտրոնից մոտ 72 կմ դեպի արևելք։ Բացարձակ բարձրությունը ծովի մակարդակից 252 մետր է։

Արաուկիտայի մունիցիպալիտետը արևմուտքում սահմանակից է Սարավենայի մունիցիպալիտետին, հարավ-արևմուտքում ՝ Ֆորտուլի և Թամեի մունիցիպալիտետներին, հարավ-արևելքում՝ Պուերտո Ռոնդոնի մունիցիպալիտետին, արևելքում ՝ Արաուկայի մունիցիպալիտետիին, հյուսիսում՝ Վենեսուելայի տարածքին։ Քաղաքապետարանի տարածքը 3060 կմ² է։

## Բնակչություն
Կոլումբիայի Ազգային վիճակագրության վարչության տվյալների համաձայն, 2015 թվականին քաղաքի և քաղաքապետարանի համատեղ բնակչությունը կազմել է 41 309 մարդ։ Քաղաքապետարանի բնակչության դինամիկան ըստ տարիների.

2005 թվականի մարդահամարի համաձայն տղամարդիկ կազմել ենԱրաուկիտայի բնակչության 49,7% -ը, կանայք ՝ համապատասխանաբար 50.3%: Ռասայականորեն, սպիտակամորթներն ու մետիսները կազմել են քաղաքի բնակչության 95.2% -ը. սևամորթները, մուլատաները՝ 4,8%: Գրագիտության մակարդակը ողջ բնակչության համար կազմել է 80.2%:

## Տնտեսություն
Արաուկիտայի տնտեսությունը հիմնված է գյուղատնտեսական արտադրանքի և հանածո ածխաջրածինների արդյունահանման վրա։

Քաղաքային և քաղաքային ձեռնարկությունների ընդհանուր թվի 61.9% -ը առևտրային ձեռնարկություններ են, 30.8% -ը `ծառայություններ մատուցող ձեռնարկություններ, 6.4% -ը` արդյունաբերական ձեռնարկություններ, 0.9% -ը տնտեսության այլ ոլորտների ձեռնարկություններ են։

## Տրանսպորտ
Քաղաքով անցնում է № 66 ազգային մայրուղին ():

## Ծանոթագրություններ

Կատեգորիա:1675 թվականին հիմնադրված բնակավայրեր
Կատեգորիա:Կոլումբիայի քաղաքներ
Պեկե

**Պեկե**(), քաղաք և մունիցիպալիտետ Հյուսիսարևմտյան Կոլումբիայում՝ Անտոքիայի դեպարտամենտում։ Այն Արևմտյան Անտոքիայի ենթաշրջանային մաս է։

## Պատմություն
Բնակավայրը, որից քաղաքը հետագայում աճել է, հիմնադրվել է 1868 թվականի հունվարի 3-ին։ Պեկեի քաղաքապետարանը 1915 թվականին բաժանվել է առանձին վարչական միավորի։

## Աշխարհագրական դիրք
Քաղաքը գտնվում է դեպարտամենտի հյուսիսարևմտյան մասում, Արևմտյան Կորդիլերայի լեռնաշխարհում, Կաուկա գետից արևմուտք, դեպարտամենտի վարչական կենտրոն Մեդելյինից մոտավորապես 87 կմ հյուսիս-հյուսիս-արևմուտք (NNW): Բացարձակ բարձրությունը ծովի մակարդակից 1447 մետր է։

Պեկեի մունիցիպալիտետը սահմանակից է հյուսիսում և հյուսիս-արևելքում ՝ Իտուանգոյի մունիցիպալիտետին, արևելքում ՝ Սաբանալարգայի մունիցիպալիտետին, հարավում ՝ Բուրիտիկա և Քանյասգորդաս մունիցիպալիտետին, հարավ-արևմուտքում ՝ Ուրամիտայի մունիցիպալիտետին, արևմուտքում ՝ Դաբիբիային։ Մունիցիպալիտետի տարածքը 392 կմ² է։

## Բնակչություն
Ըստ Կոլումբիայի վիճակագրության ազգային վարչակազմի, 2012 թվականին քաղաքի և քաղաքապետարանի համակցված բնակչությունը կազմել է 10.536 մարդ։ Քաղաքապետարանի բնակչության դինամիկան ըստ տարիների.

Բնակչության չափը 2005 թվականի մարդահամարի տվյալներով, տղամարդիկ կազմել են Պեկեի բնակչության 52.7% -ը, կանայք` համապատասխանաբար 47.3%: Ռասայականորեն, սպիտակամորթներն ու մետիսները կազմել են քաղաքի բնակչության 99.9% -ը. սևամորթներ, մուլատները՝ 0,1%: Գրագիտության մակարդակը ողջ բնակչության համար կազմել է 70.2%:

## Տնտեսություն
Պեկեի տնտեսությունը հիմնված է գյուղատնտեսական արտադրության, հանքարդյունաբերության և փայտանյութի մթերման վրա։

Քաղաքային և քաղաքային ձեռնարկությունների ընդհանուր թվի 54,7% -ը առևտրային ձեռնարկություններ են, 36,5% -ը ՝ սպասարկման ձեռնարկություններ, 5.1% -ը ՝ արդյունաբերական ձեռնարկություններ, 3,7% -ը տնտեսության այլ ոլորտների ձեռնարկություններ են։

## Ծանոթագրություններ

Կատեգորիա:1868 հիմնադրումներ
Կատեգորիա:Կոլումբիայի քաղաքներ
Դոնմաթիաս

**Դոնմաթիաս** (), քաղաք և մունիցիպալիտետ Կոլումբիայի հյուսիսում ՝ Անտոքիայի դեպարտամենտում։ Այն Հյուսիսային Անտոքիայի ենթաշրջանի մի մասն է։

## Պատմություն
Բնակավայրը, որից քաղաքը հետագայում մեծացել է, հիմնադրվել է 1787 թվականին։ Դոնմաթիասի մունիցիպալիտետը առանձին վարչական միավորի է բաժանվել 1814 թվականին։ Քաղաքի անվանումը կապված է նրա հիմնադիրներից մեկի՝ Դոն Մաթիաս Հարամիլթոյի անվան հետ։

## Աշխարհագրական դիրք
Քաղաքը գտնվում է դեպարտամենտի կենտրոնական մասում, Կենտրոնական Կորդիլերա լեռնաշխարհում, Մեդելին քաղաքից մոտ 26 կմ հյուսիս-արևելք։ Բացարձակ բարձրությունը ծովի մակարդակից 2205 մետր է։

Դոնմաթիասի մունիցիպալիտետը հյուսիսում սահմանակից է Սանտա Ռոզա դե Օսոսի մունիցիպալիտետին, հյուսիս-արևմուտքում՝ Էնտերերիոսի մունիցիպալիտետին, արևմուտքում ՝ Սան Պեդրո դե լոս Միլագրոսի մունիցիպալիտետին, հարավում ՝ Բարբոսայի և Գիրարդոտայի ունիցիպալիտետներին, արևելքում` Սանտո Դոմինգոյի ունիցիպալիտետի հետ։ Քաղաքապետարանի տարածքը 181 կմ² է։

## Բնակչություն
Ըստ Կոլումբիայի Ազգային վիճակագրության վարչության, 2012-ին քաղաքի և քաղաքապետարանի համատեղ բնակչությունը կազմել է 20.828: Քաղաքապետարանի բնակչության դինամիկան ըստ տարիների.

Ըստ 2005 թվականի մարդահամարի, տղամարդիկ կազմել են Դոնմաթիասի բնակչության 47.4% -ը, կանայք` համապատասխանաբար 52.6%: Ռասայականորեն, սպիտակամորթներն ու մետիսները կազմել են քաղաքի բնակչության 99.4% -ը. սևամորթները, մուլատները 0,2%, հնդիկները ՝ 0,1%: Գրագիտության մակարդակը ողջ բնակչության համար կազմել է 90.5%

## Տնտեսություն
Դոնմաթիասի տնտեսությունը հիմնված է գյուղատնտեսական արտադրության և տեքստիլ արդյունաբերության վրա։

Քաղաքային և քաղաքային ձեռնարկությունների ընդհանուր թվի 46.4% -ը առևտրային ձեռնարկություններ են, 31.4% -ը ՝ ծառայություններ մատուցող ձեռնարկություններ, 21.4% -ը ՝ արդյունաբերական ձեռնարկություններ, 0,8% -ը տնտեսության այլ ոլորտների ձեռնարկություններ են։

## Ծանոթագրություններ

Կատեգորիա:1787 հիմնադրումներ
Կատեգորիա:Կոլումբիայի քաղաքներ
Լա Ռոտոնդա

**Լա Ռոտոնդա** (), քաղաքամերձ տուն կամ ամառանոց, որը կառուցվել է Անդրեա Պալլադիոյի կողմից Վիչենցա քաղաքի մերձակայքում գտնվող մի բարձունքի վրա Վատիկանի պաշտոնաթող աստիճանավորի՝ Պաոլո Ալմերիկոյի  համար։ 1591թվականին Կապրա եղբայրների սեփականությունը դառնալով՝ Ալմերիկոյի ամառանոցը վերանավանվել է Կապրայի ամառանոց (Villa Capra): Երբեմն էլ այն անվանել են  Ալմերիկո-Կապրայի ամառանոց։

ՅՈՒՆԵՍԿՕ-ի Համաշխարհային ժառանգության տարածք հանդիսացող Ռոտոնդա ամառանոցը ընդհանուր առմամբ ճանաչվել է եվրոպական ճարտարապետության պատմության կենտրոնական  կառույցներից մեկը։  Դա պալլադյան ճարտարապետների համար եղել է դաստակերտի ամենահարգի օրինակը։ Նրա տեսքով և նմանությամբ կառուցվել են հազարավոր շենքեր ամբողջ աշխարհում՝ ամերիկյան Մոնտիչելլոյից մինչև Ցարսկոյե սելո-ի Սոֆիայի տաճարը։

Կապրա ամառանոցը պատմության մեջ առաջին առանձնատներից մեկն է, որը նախագծվել է անտիկ շրջանի տաճարի ձևով։  Շենքին բնորոշ է կատարյալ համաչափությունը՝  հիմնված մանրամասն հաշվարկված մաթեմատիկական համամասնությունների վրա։ Ամառանոցն ունի չորս նույնանման ճակատամասեր՝  սյունազարդ նախասրահներով, որոնց ճաղաշարքերին անտիկ աստվածների արձաններ են։ Իտալիայի սահմաններից դուրս ամառանոցի առաջին կրկնօրինակները անգլիացի արիստոկրատների Չիզիկ հաուս և Մերեվորթ Կասլ դաստակերտներն են եղել։  thumb|300px|Ամառանոցի ճակատային մասը:

Վինչենցո Սկամոցին, որը Պալլադիոյի մահից հետո ամառանոցի կառուցման և ձևավորման պատասխանատուն էր, այն պսակել է ռոտոնդա գմբեթով, ինչպես հռոմեական Պանթեոնը:  Գմբեթի կլոր բացվածքից, ինչպես ստեղծողներն էին ծրագրել, արևի լույսը պետք է տարածվեր շենքի կենտրոնում գտնվող  շրջանաձև հյուրասենյակի վրա։ Նրա պատերը զարդարված են որմնանկարներով, որոնք պատրանք են ստեղծում։ Մնացած բոլոր սենյակներն այնպես են նախագծվել, որ ամբողջ օրվա ընթացքում արևը դրանք հավասարաչափ լուսավորի։

Ի տարբերություն Վերածննդի ճարտարապետության շատ հուշարձանների, որոնք համահունչ չեն շրջապատող լանդշաֆտին, ամառանոցը հիանալի ներդաշնակում է դրան։ Հանդիսամուտքի դարպասներից մինչև ամառանոց ընկած է կառքերի համար նախատեսված լայն ծառուղի։ Պալլադիոն և Սկամոցին իրենց այս գործի մեջ հասել են բնության հետ այնպիսի ներդաշնակության, որն անտիկ շրջանից եվրոպական ճարտարապետությանն անծանոթ էր։

Հուշարձանի վերջին հայտնի տերը եղել է իտալացի Վալմարան գերդաստանի անդամ, Վիրջինիայի համալսարանի ճարտարապետության պաշտոնաթող պրոֆեսոր Մարիո դի Վալմարան (մահացած 2011 թվականին)։ Հետաքրքիրն է այն, որ այս համալսարանի գլխավոր մասնաշենքը նախագծել է Թոմաս Ջեֆերսոնը Ռոտոնդա ամառանոցի օրինակով։ Այս պալլադյան գլուխգործոցի աղդեցությամբ  էլ  Ջեֆերսոնը մշակել էր Վաշինգտոնի նախագահական պալատի նախագիծը, որն այդպես էլ կյանքի չի կոչվել։

## Ծանոթագրություններ

## Արտաքին հղումներ
* Официальный сайт виллы Ротонда

Կատեգորիա:Գմբեթներ
Կատեգորիա:Իտալիայի թանգարաններ
Կատեգորիա:Իտալիայի պալատներ
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Իտալիայում
Կատեգորիա:Վերածննդի ճարտարապետություն
Թամե

**Թամե** (),  քաղաք և մունիցիպալիտետ հյուսիսարևելյան Կոլումբիայում՝ Արաուկայի դեպարտամենտում։

## Պատմություն
Իսպանական նվաճումից առաջ, Թամեի տարածքում բնակվվել են հնդկական արավակ ցեղի ներկայացուցիչները։ Բնակավայրը, որից քաղաքը հետագայում մեծացել է, հիմնադրվել է 1628 թվականին։ Թամեի մունիցիպալիտետը 1925 թվականին բաժանվել է առանձին վարչական միավորի։

## Աշխարհագրական դիրք
Քաղաքը գտնվում է դեպարտամենտի հարավարևմտյան մասում, Կասանարե գետի հյուսիսում, Սիերա Նևադա դե Կոկույի լեռնային զանգվածից դեպի արևելք, դեպարտամենտի վարչական կենտրոն Արաուկա քաղաքից մոտավորապես 124 կմ հարավ-արևմուտք։ Բացարձակ բարձրությունը ծովի մակարդակից 297 մետր է։

Թամեի մունիցիպալիտետը հյուսիսում սահմանակից է Ֆորտուլի մունիցիպալիտետի տարածքին, հյուսիս-արևելքում ՝ Արաուկիտայի մունիցիպալիտետին, արևելքում՝ Պուերտո Ռոնդոնի մունիցիպալիտետին, հարավում և հարավ-արևմուտքին՝ Կասանարա դեպարտամենտի տարածքին, արևմուտքում ՝ Բոյակա դեպարտամենտի տարածքին։ Մունիցիպալիտետի տարածքը 1064 կմ² է։

## Բնակչություն
Կոլումբիայի ազգային վիճակագրության վարչության տվյալների համաձայն, 2015 թվականին քաղաքի և քաղաքապետարանի համատեղ բնակչությունը կազմել է 52.768: Քաղաքապետարանի բնակչության դինամիկան ըստ տարիների.

Ըստ 2005 թվականի մարդահամարի, տղամարդիկ կազմել են Թամեի բնակչության 49.3% -ը, կանայք ՝ համապատասխանաբար 50.7%: Ռասայականորեն, սպիտակամորթներն ու մետիսները կազմել են քաղաքի բնակչության 93,2% -ը. Հնդիկներինը ՝ 5,3%; սևամորթները և մուլատները՝ 1,5%: Գրագիտության մակարդակը ողջ բնակչության համար կազմել է 89%։

## Տնտեսություն
Թամեի տնտեսությունը հիմնված է անասնաբուծության և փայտանյութի մթերման վրա։

Քաղաքային և քաղաքային ձեռնարկությունների ընդհանուր թվի 57,5% -ը առևտրային ձեռնարկություններ են, 20% -ը `սպասարկման ձեռնարկություններ, 12.5% -ը` արդյունաբերական ձեռնարկություններ, 10% -ը `տնտեսության այլ ոլորտների ձեռնարկություններ։

## Տրանսպորտ
Թամեի արևմուտքում տեղակայված է Գաբրիել Վարգաս Սանտոսի անվան օդանավակայան։

## Ծանոթագրություններ

Կատեգորիա:1628 թվականին հիմնադրված բնակավայրեր
Կատեգորիա:Կոլումբիայի աշխարհագրություն
Կատեգորիա:Կոլումբիայի քաղաքներ
Սթենդ ափ կատակերգություն

[thumb|right|upright|[Ջորջ Քարլինն՝ իր սթենդ ափ ծրագրի շրջանակներում տեղի ունեցած ելույթի ժամանակ (2008 թվականի ապրիլ)]]
**Սթենդ ափ կատակերգություն** (), զավեշտական ոճ, որում կոմիկը հանդես է գալիս կենդանի լսարանի առջև, սովորաբար դիմելով ուղղակիորեն հանդիսատեսին։ Ելույթ ունեցողին սովորաբար անվանում են **կոմիկ**, **կատակերգու**, **սթենդ ափ կոմիկ**, **սթենդ ափ կատակերգու**, **կոմեդիանտ** կամ **սթենդափեր**։ Կոմեդիանտները պատրանք են ստեղծում, որ երկխոսություն են վարում, բայց իրականում մենախոսում են հումորային պատմություններով և կատակներով։ Որոշ սթենդ ափ կոմիկներ տարբեր բեմիրեր, երաժշտություն կամ հնարքներ են օգտագործում իրենց ելույթները բարելավելու համար։ Սթենդափ կատակերգությունը համարվում է «կատակերգություն գրելու ամենաազատ ձևը»։

## Ակնարկ
thumb|Կատակերգական երեկո Գոթեմ կատակերգական ակումբում
Սթենդ ափ կատակերգության մեջ հումորի հիմնական տեսակներից են դիտողական կատակերգությունը, կապույտ կատակերգությունը, սև կատակերգությունը, մաքուր կատակերգությունը և քծնական կատակերգությունը։ Այլընտրանքային սթենդ ափ կատակերգությունը շեղվում է ավանդական, մեյնսթրիմ կատակերգությունից, կամ խախտելով կատակների կառուցվածքը՝ ելույթ ունենալով ոչ ավանդական բեմի վրա, կամ խախտելով հանդիսատեսի ակնկալիքները։ Այս տեսակի կատակերգության ժամանակ հնարավոր է նաև հակա-կատակների օգտագործումը։

Սթենդափ կատակերգությունը հաճախ կատարվում է կորպորատիվ միջոցառումների ժամանակ, կատակերգական ակումբներում, բարերում և փաբերում, գիշերային ակումբներում, նեո-բուռլեսկներում, քոլեջներում և թատրոններում (թատրոններում արտիստները հանդիսատեսի կողմից ավելի բուռն ծափահարությունների են արժանանում): Բացի կենդանի ելույթներից, սթենդ ափը կարող է նաև տեղայնացվել հեռուստատեսության, DVD-ի, CD-ի և համացանցի միջոցով։

Սիրող կոմիկին կարող է երկար ժամանակ պահանջվել, որպեսզի նա կատարելագործի այն տեխնիկան, որն անհրաժեշտ է պրոֆեսիոնալ կոմիկ դառնալու համար․ սա շարունակական ուսուցման գործընթաց է ձախողման միջոցով։

Սթենդ ափ կոմիկները սովորաբար հանդես են գալիս կանգնած, թեև դա պարտադիր չէ։ Նման ելույթները, որտեղ կատակերգուն նստած է, կարող են անվանվել «սիթ դաուն կատակերգություն»։

## Սթենդ ափի այլ տեսակներ

* Մաչիետա՝ 19-րդ դարի իտալական կատակերգական ժանր
* Մանձայ՝ կատակերգական ժանր Ճապոնիայում, որի ընթացքում ելույթ է ունենում կոմիկների դուետ
* Մանդան՝ սթենդ ափ կատակերգության ոճ Ճապոնիայում
* Ռակուգո՝ Ճապոնական բանավոր մենահամերգ, որը նման է սթենդ ափ կատակերգությանը, սակայն ելույթ ունեցողը կանգնելու փոխարեն ծնքաչոք է լինում
* Սյանշեն՝ չինական ավանդական սթենդ ափ կատակերգություն

## Տես նաև
* Սիթքոմ
* Բեմական անուն
* Սև հումոր

## Ծանոթագրություններ

## Արտաքին հղումներ
*
*
*
*
*
*

Կատեգորիա:Կատակերգական ժանրեր
Կատեգորիա:Կատակերգություն
Կատեգորիա:Հումոր
Կատեգորիա:Ներկայացուցչական արվեստ
Մյուզիք (ֆիլմ)

**Մյուզիք** (), 2020 թվականի սպասվելիք ամերիկյան երաժշտական դրամա, որը նկարահանել է երգչուհի և երգահան Սիան։ Ֆիլմի սցենարի համահեղինակներն են Սիան և մանկական գրքերի հեղինակ Դալաս Քլեյթոնը։ Գլխավոր դերերում են Քեյթ Հադսոնը, Մեդի Զիգլերը և Լեսլի Օդոմ կրտսերը։

«Մյուզիք» ֆիլմի պրեմիերան նախատեսվում է 2020 թվականի սեպտեմբերին Universal Pictures-ի կողմից։

## Սյուժե
Աուտիստիկ դեռահասը (Մեդի Զիգլեր) բացահայտում է, որ իր մասին հոգ է տանում իր թմրավաճառ քույրը (Քեյթ Հադսոն)։

## Դերասանական կազմ
* Քեյթ Հադսոն՝ Զու
* Մեդի Զիգլեր՝ Մյուզիք
* Լեսլի Օդոմ կրտսեր 
* Հեկտոր Էլիզոնդո՝ Ջորջ
* Թիգ Նոտարո՝ հեռուստահաղորդավար
* Մարի Քեյ Փլեյս՝ Միլի

## Նախապատմություն և արտադրություն
Սիան հայտարարել է ֆիլմի նախագծի մասին 2015 թվականի Վենետիկի կինոփառատոնի ժամանակ, ինչպես նաև հայտնել է, որ գլխավոր դերերից մեկը կատարելու է Մեդի Զիգլերը, որը մինչ այդ նկարահանվել է Սիայի և Դենիել Ասքիլի համատեղ նկարահանած երաժշտական տեսահոլովակների շարքում և պարել է Սիայի կենդանի ելույթների ժամանակ։

2014 թվականին «Chandelier» երգի համար երաժշտական տեսահոլովակի ստեղծումից հետո Սիան որոշել է, որ «բավականին լավ» է ռեժիսուրայում և «իրեն մի քիչ ավելի համարձակ է զգացել»։ Սցենարի համահեղինակներն են Սիան և մանկական գրքերի հեղինակ Դալաս Քլեյթոնը։ Այն հիմնված է 2007 թվականին երգչուհու կողմից գրված մեկ էջանոց պատմության վրա։ Սիան վայելում էր ստեղծագործական գործընթացը և նշում էր նմանությունը ռեժիսուրայի և երգեր գրելու միջև։ Նա ասել է․Իմ համար այդ գործընթացը հիմնականում կայանում էր այն բանի մեջ, որ ես աշխատում եմ ֆիլմի վրա։ Ես կփորձեմ այն, արդեն կունենամ երկխոսությունն իմ գլխում։ Չեմ կարող անհանգստացնել ինձ վերջնական սևագրով․․․ Ինչպես օրինակ, երգելիս ես ուզում եմ երգել մեղեդին և տեքստ գրել։ Ես չեմ ուզում զբաղվել արտադրությամբ, որը չափազանց տեխնիկական է։ Ինձ դա դուր չի գալիս։

Նախագիծը, որն ի սկզբանե ծրագրվել էր որպես ոչ երաժշտական ֆիլմ, ի վերջո գրվել է որպես մյուզիքլ՝ Սիայի երգերով և Ռայան Հեֆինգթոնի խորեոգրաֆիայով։ Ի սկզբանե ֆիլմը կրել է «Քույր» () աշխատանքային անվանումը, սակայն հետո այն վերանվանվել է «Մյուզիք»-ի։ 2018 թվականին հայտարարվել է, որ Քեյթ Հադսոնը և Լեսլի Օդոմը ընդգրկվել են դերասանական կազմում։

## Պլանավորված թողարկում
2019 թվականին Սիան հայտնել է, որ ֆիլմի պրեմիերան պլանավորվում էր նույն տարվա հոկտեմբերի վրա, սակայն, ներկայումս այն նախատեսվում է թողարկել 2020 թվականի սեպտեմբերին կինոթատրոններում և IMAX-ում։

## Սաունդթրեք
Սիան ֆիլմի համար 10 երգ է գրել։ 2020 թվականի մայիսի 20-ին նա թողարկել է «Together» երգը՝ որպես սաունդթրեքի առաջնային սինգլ։

## Ծանոթագրություններ

## Արտաքին հղումներ
* 

Կատեգորիա:2020 ֆիլմեր
Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2021 դրամա ֆիլմեր
Կատեգորիա:IMAX ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան երաժշտական ֆիլմեր
Կատեգորիա:Անգլերեն ֆիլմեր
Կատեգորիա:StudioCanal ֆիլմեր
Կատեգորիա:2021 ֆիլմեր
Գաետանո Բրեշի

**Գաետանո Բրեշի** ( ), իտալացի անարխիստ, 1900 թվականին սպանել է Իտալիայի թագավոր Ումբերտո I-ին։ Բրեշին Եվրոպայի պատմության մեջ առաջին թագավորասպանն է, որը մահապատժի չի ենթարկվել դատարանի որոշմամբ (մահապատիժը Իտալիայում չեղյալ է հայտարարվել)։

## Կենսագրություն
Գաետանո Բրեշին ծնվել է 1869 թվականի նոյեմբերի 10-ին Պրատո քաղաքում։ Հայրը՝ Գասպարե Բրեշին զբաղվել է առևտրով և մայրը՝ Մադդալենա Բրեշին  (օրիորդական ազգանունը՝ Գոդի).

Գաետանոն ավարտել է արհեստագործական դպրոցը և աշխատանքի է անցել ֆաբրիկայում։ 22 տարեկանում առաջին անգամ մասնակցել է գործադուլի, որի պատճառով 1892 թվականի դեկտեմբերին ենթարկվել է 15 օրվա ազատազրկման։ Մի քանի անգամ փոխել է աշխատավայրը, նա կրկին մասնակցել է գործադուլների և հետապնդումների է ենթարկվել հանրային անվտանգության մասին օրենսդրության շրջանակներում։  Միևնույն ժամանակ, նրա գործատուներից մեկը դատարանում ցուցմունք է տվել, որ Բրեշիի նման լավ աշխատողները քիչ են։ 1893 թվականին կրկին ձերբակալվել է  հասարակական անվտանգության ապահովման շրջանակներում, իսկ 1895 թվականին Պրատոյի 52 այլ անարխիստների հետ դատապարտվել է մեկ տարուց ավելի ժամկետով ազատազրկման ՝ ի կատարումն Կրիսպիի հատուկ օրենքների։  1896 թվականի մայիսին ազատ է արձակվել համաներմամբ։ Չկարողանալով աշխատանք գտնել Պրատոյում ՝ տեղափոխվել է Բարգա և տեղավորվել Michele Tisi e C բրդի վերամշակման ֆաբրիկայում։

Աղքատության պատճառով Բրեշին արտագաղթել է ԱՄՆ, որտեղ աշխատանք է գտել և ընտանիք կազմել։ Միևնույն ժամանակ, Իտալիայից հեռու, Գաետանոն սկսեց մասնակցել անարխիստական թերթի իտալերեն հրատարակմանը։ Այդտեղից  էր, որ նա իմացավ այդ մասին Միլանում 1898-ի մայիսին։ Երբ օվկիանոսի մյուս ափից տեղեկություն  է ստացել, այն մասին, որ Ումբերտո թագավորի հրամանով գեներալ Ֆիորենզո Բավա-Բեկարիսը կրակ է բացել ժողովրդի վրա։ Գեներալը դրա համար շքանշան է ստացել, Բրեշին վերջնականապես որոշում է սպանել միապետին։

## Մահափորձ
Բրեշին  *«Սոցիալական հարց»* թերթի դրամարկղից գումար (150 դոլլար) է վերցրել  (մինչ այդ ինքն է ակտիվորեն ներդրել) և  ոչ մեկին ոչինչ չասելով իր պլանների մասին, մեկնել է Իտալիա։ 1900 թվականի հուլիսի 29-ին Մոնցա թագավորի այցի ժամանակ մարդասպանին հաջողվել է մոտենալ Ումբերտո I-ին և չորս անգամ կրակել նրա վրա ատրճանակից ՝ որը կպել է ուսին, թոքերին ու սրտին։ Թագավորը, որի վրա ավելի վաղ արդեն երկու անգամ մահափորձ  էր  եղել, մահանում է։

## Սպանությունից հետո
Բրեշին հայտարարել է․ «Ես չեմ սպանել Ումբերտոյին։ Ես սպանել եմ թագավորին. Ես սպանել եմ սկզբունքը»։ Նա  դատապարտվել է ցմահ ազատազրկման, քանի որ այն ժամանակ Իտալիայում մահապատիժ չկար։ Նրան պետք է պաշտպաներ հայտնի քաղաքական գործիչ Ֆիլիպո Տուրատին, սակայն նա հրաժարվել է՝ վախենալով հնարավոր հաշվեհարդարից։

1901 թվականի մայիսի 22-ին նա կախվել է բանտախցում (պաշտոնական վարկածով) Սանտո Ստեֆանո բանտում ՝ համանուն կղզում (վարչական առումով ՝ Վենտոտեն կոմունա)։ Բրեշի բանտարկության  և հնարավոր է, նրա մահվան հետաքննության փաստաթղթերը պահվում էին  կենտրոնական պետական արխիվի Դ. Ջոլիթիի  հիմնադրամում, սակայն կորել են, կորել է նաև Միլանի պետական արխիվում պահվող Բրեշիի դատական գործընթացի փաստաթղթերը։

## Ծանոթագրություններ

## Արտաքին հղումներ
* Կայքէջ TRECCANI
*Կայքէջ ANB
*[Կայքէջ TRECCANI](http://www.treccani.it/enciclopedia/gaetano-bresci_(Dizionario-Biografico))

Կատեգորիա:Անարխիստներ
Կատեգորիա:Իտալացի անարխիստներ
Վերնոնիա

**Վերնոնիա** (), աստղածաղկազգիների ընտանիքին պատկանող բույս։ Ունի ավելի քան 1000 տեսակ և ենթատեսակ։ Անվանվել է հայտնի բուսաբան Ուիլյամ Վերնոնի պատվին։ Բույսերը հայտնաբերվել են Հարավային Ամերիկայում, Հյուսիսային Ամերիկայում, Ասիայում և Աֆրիկայում։ Շատ տեսակներ ուտելի են։

## Օգտագործում
Վենոնիայի շատ տեսակներ ուտելի են։ Արևմտյան Աֆրիկայի երկրների ավանդական խոհանոցի մաս են կազմում։ Առավել լայնորեն օգտագործվում են Կամերունում։ Աղցանների և ապուրների մեջ օգտագործում են բույսի տերևները, որոնք քաղցր համ ունեն։

*[[Vernonia amygdalina]]* տեսակն օգտագործվում է ժողովրդական բժշկության մեջ շաքարախտի, գլխացավի, տենդի, ինչպես նաև ինչպես նաև ՁԻԱՀ-ի որոշ ախտանիշների դեպքում։

Արևելյան Աֆրիկայում *[[Vernonia galamensis]]* տեսակի սերմից յուղ են ստանում։

## Տեսակներ
Ըստ The Plant List տվյալների բազայի տեղեկատվության՝ սեռը ներառում է 671 տեսակ։ Ստորև բերված է ամենատարածված և հայտնի տեսակների ցանկը, որոնք խմբավորված են ըստ տարածաշրջանների։

### Հյուսային Ամերիկա
* *Vernonia acaulis*
* *Vernonia arkansana*
* *Vernonia angustifolia*
* *Vernonia baldwinii*
* *Vernonia blodgettii*
* *Vernonia fasciculata*
* *Vernonia flaccidifolia*
* *Vernonia gigantea*
* *Vernonia glauca*
* *Vernonia larseniae*
* *Vernonia lettermannii*
* *Vernonia lindheimeri*
* *Vernonia marginata*
* *Vernonia missurica*
* *Vernonia noveboracensis*
* *Vernonia pulchella*
* *Vernonia texana*

### Հարավային Ամերիկա
* *Vernonia nonoensis*
* *Vernonia patens*

### Աֆրիկա
* *Vernonia amygdalina*
* *Vernonia bamendae*
* *Vernonia calvoana*
* *Vernonia colorata*
* *Vernonia galamensis*
* *Vernonia staehelinoides*

### Ասիա
* *Vernonia cinerea*
* *Vernonia cockburniana*
* *Vernonia unicata*
* *Vernonia zollingerianoides*

## Պատկերասրահ

Պատկեր:Cyanthillium cinereum (Ash Fleabane) W2 IMG 2850.jpg
Պատկեր:Vernonia altissima.jpg
Պատկեր:Vernonia arborea 4713.jpg
Պատկեր:Vernonia texana.jpg| Vernonia cinerea 
Պատկեր:Vernonia noveboracensis kz2.jpg| Vernonia cinerea 
Պատկեր:Vernonia anthelmintica - Adavi Jeelakarra Biodiversity park, visakhapatnam.jpg|Vernonia anthelmintica
Պատկեր:Vernonia noveboracensis.jpg
Պատկեր:Vernonia fasciculata seed head.jpg|Vernonia fasciculata
Պատկեր:Vernonia purpurea-NMNH-13140595.jpg


## Ծանոթագրություններ

Կատեգորիա:Ասիայի բուսական աշխարհ
Կատեգորիա:Բույսեր այբբենական կարգով
Վիկտորյական ճարտարապետություն

thumb|180px

**Վիկտորիանական ճարտարապետություն** ( ) անգլալեզու երկրներում ընդհանուր տերմին է, որը միտված է ընդգծել  վիկտորիանական դարաշրջանում (1837-ից մինչև 1901 թվականներ) տարածված էկլեկտիկական ռետրոսպեկտիվիզմի բոլոր տարատեսակների ողջ բազմազանությունը։ Բրիտանական կայսրությունում այս ժամանակաշրջանի գերիշխող  ուղվածությունը նեո-գոթական էր։ Այս ոճով բազմաթիվ թաղամասեր են պահպանվել  գրեթե բոլոր նախկին բրիտանական գաղութներում։ Բրիտանական Հնդկաստանին  բնորոշ է նաև հնդ-սարացինական ոճը (նեո-գոթականի ազատ համադրությունը ազգային տարրերի հետ)։

## Ոճի պատմություն
Իր տարածումը, ինչպես նաև անվանումը, ոճը ստացել է Վիկտորիա թագուհու կառավարման օրոք (1819-1901)։ Հայտնվելով բուրժուական միջավայրում՝  շնորհիվ արդյունաբերականացման, երկաթուղիների անցկացման, զանգվածային արտադրության և գաղութների հաշվին բարեկեցության աճին, ոճը յուրացվեց զարգացող միջին խավի կողմից։ Նրանք կարողանում էին  թույլ տալ ձեռք բերել հարմարավետ տներ, որպեսզի ընդգծեն  իրենց աճող կարգավիճակը։ Այն երբեմն կոչվում է «նմանակումների ոճ», քանի որ նորահարուստները  կրկնօրինակում էին բուրժուազիայի ճարտարապետության և ներքին ինտերիերի դետալները։

## Պատկերասրահ

Պատկեր:Art&Science.jpg|Գլուկստերշիրի Վիկտորիանական Արվեստների և Գիտությունների Դպրոց
Պատկեր:University of Glasgow Gilbert Scott Building - Feb 2008-2.jpg|Գլազգոյի համալսարանի Գիլբերտ Սքոթ շենքը (Մեծ Բրիտանիա)։ Նեո-գոթական ոճի  օրինակ
Պատկեր:Alamo Sq Painted Ladies 3, SF, CA, jjron 26.03.2012.jpg|Պճնազարդված տիկնայք Սան Ֆրանցիսկոյում, ԱՄՆ
Պատկեր:ML Carson Mansion Eureka California.JPG|Քարսոն Մենսիոնի առանձնատունը Թագուհի Աննայի ոճով:Յուրիկա (Կալիֆորնիա)ԱՄՆ
Պատկեր:Royal Albert Hall, London - Nov 2012.jpg| Ալբերտ-հոլ,Լոնդոն, Մեծ Բրիտանիա
Պատկեր:Manchester Town Hall from Lloyd St.jpg| Մանչեսթերյան ռատուշա, Մեծ Բրիտանիա
Պատկեր:St George's Drive. London, UK.jpg|Լոնդոն,Սենտ-Ջորջես դրայվ


## Տես նաև
*Միացյալ Թագավորության ճարտարապետություն

## Ծանոթագրություններ

## Արտաքին հղումներ
* Decorative Hardware of the Victorian Era: An American. Perspective, Raheel Ahmad
* History and Style of Victorian Architecture and Hardware
* Manchester, a Victorian City
* Photographs of Victorian Homes in Hamilton, Ontario Canada
* Victorian era architecture in San Francisco, California 
* Victorian era architecture and history in Buffalo, New York
* Architectural influences on Victorian style
* Victorian churches blog

Կատեգորիա:19-րդ դարի ճարտարապետական ոճեր
Կատեգորիա:19-րդ դարի ճարտարապետություն
Կատեգորիա:Բնօրինակում անաղբյուր հոդվածներ
Կատեգորիա:Նեոգոթիկա
Օյկոֆոբիա

**Օյկոֆոբիա** (հուն.՝ oîkos - «տուն» և φόβος - «վախ», հայտնի նաև *դոմատոֆոբիա* և *էկոֆոբիա* անուններով) հակակրանք կամ ոչ նորմալ վախ տնային միջավայրի և տան նկատմամբ։

Հոգեբուժության մեջ եզրույթը մատնանշում է նաև վախ տան պարագաների, տեխնիկայի, լոգարանի, կենցաղային քիմիական նյութերի և տանը գտնվող այլ առարկաների նկատմամբ։ Ի տարբերություն օյկոֆոբիայի՝ դոմատոֆոբիան կոնկրետ տան նկատմամբ վախն է։

1808 թվականին գրող և ակնարկագիր Ռոբերտ Սաութին այս եզրույթին իմաստային այլ երանգ է տվել. դա, ըստ նրա, նշանակում էր ցանկություն հեռանալ տնից և ճանապարհորդել։ Հետագայում 19-րդ դարի գրողները նույնպես գործածեցին այս տերմինն իր նոր իմաստով։

Եզրույթը գործածվել է քաղաքական ենթատեքստերում` վերաբերելով մի շարք քաղաքական գաղափարախոսությունների, որոնք գովելով այլոց մշակույթը, մերժում են իրենցը։ Ռոջեր Սքրութոնը գործածել է բառն այս իմաստով իր 2004 թվականին հրապարակած գրքում։

## Եզրույթի գործածությունը հոգեբուժության մեջ
Հոգեբուժության մեջ օյկոֆոբիան նեղ իմաստով նշանակում է վախ տան ինտերիերի, տարածքի, ավելի կոնկրետ տնային պարագաների, սարքերի, տեխնիկայի, լոգարանի և այլ վտանգավոր համարվող առարկանների նկատմամբ։ Հոգեբուժության մեջ եզրույթը միանշանակ վախն է տան ներսում գտնվող առարկաներից, մինչդեռ տան նկատմամբ վախը դոմատոֆոբիան է։

Երկրորդ համաշխարհային պատերազմից հետո  որոշ մեկնաբաններ գտել են, որ եզրույթը նշանակում է վախ և խուսափում տնային գործերից հատկապես այն կանանց կողմից, ովքեր դրսում էին և սովոր էին այլ ապրելաոճի։

## Սաութիի նկատառումը
1808 թվականին հրապարակած իր «Նամակներ Անգլիայից» գրքում Ռոբերտ Սաութին օյկոֆոբիան նկարագրել է որպես քաղաքակրթության և շքեղության որոշակի ձև՝ նկատի առնելով հարուստ մարդկանց բուժավայրեր, ամառային ամիսներին ծովափնյա հանգստավայրեր այցելելու սովորությունը։ Նա նաև նշում է, որ այն ժամանակ նորաձև էր վայրի լանդշաֆտներ, ինչպիսիք են Շոտլանդական լեռնաշխարհը այցելելը։

Սաութիի այս եզրույթին տված իմաստային նոր երանգը դուր եկավ այլ գրողների և նրանք իրենց ստեղծագործություններում նույնպես սկսեցին այդ իմաստներով գործածել։ Բառի այս իմաստը նույնիսկ ավելացվեց մի շարք բառարաններում։

## Ծանոթագրություններ

Կատեգորիա:Ֆոբիաներ